**Ministru kabineta noteikumu projekta “Muitas maksājumu un dabas resursu nodokļa summas kompensācijas kārtība privātajai izglītības iestādei “Latvijas Starptautiskā skola”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekta mērķis ir noteikt muitas maksājumu un dabas resursu nodokļa summas kompensācijas kārtību privātajai izglītības iestādei “Latvijas Starptautiskā skola” (turpmāk – skola) par tās vajadzībām ievestajām precēm no 2016. gada 1. janvāra, tādējādi nodrošinot Latvijas Republikas valdības un Amerikas Savienoto Valstu valdības līgumā par privātās izglītības iestādes “Latvijas Starptautiskā skola” darbības nodrošināšanu noteikto saistību izpildi.Ministru kabineta noteikumi stāsies spēkā pēc to izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Muitas maksājumu un dabas resursu nodokļa summas kompensācijas kārtība privātajai izglītības iestādei “Latvijas Starptautiskā skola”” (turpmāk -Ministru kabineta noteikumu projekts) ir izstrādāts saskaņā ar likuma “Par Latvijas Republikas valdības un Amerikas Savienoto Valstu valdības līgumu par privātās izglītības iestādes “Latvijas Starptautiskā skola” darbības nodrošināšanu” 1.1 panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2003. gada 12. marta parakstītā Latvijas Republikas valdības un Amerikas Savienoto Valstu valdības līgumā par privātās izglītības iestādes “Latvijas Starptautiskā skola” darbības nodrošināšanu (turpmāk – līgums) noteiktās Latvijas puses saistības neatbilst Eiropas Savienības regulējumam par atbrīvojumiem no muitas nodokļiem.Lai novērstu šo problēmu, 2021. gada 20. maijā tika apstiprināts grozījums 2006. gada 28. jūnija likumā “Par Latvijas Republikas valdības un Amerikas Savienoto Valstu valdības līgumu par privātās izglītības iestādes “Latvijas Starptautiskā skola” darbības nodrošināšanu” (turpmāk - likums), kas paredz, ka Ministru kabinets nosaka kārtību, kādā skolai par līguma 3. panta 2. punktā minētajām precēm, kas ievestas tās lietošanai, samaksāto muitas maksājumu (ievedmuitas nodoklis, pievienotās vērtības nodoklis, akcīzes nodoklis) un dabas resursu nodokļa summu kompensē no valsts budžeta, kā arī paredzētās kompensācijas izmaksai iesniedzamos dokumentus, to iesniegšanas kārtību un termiņus, kā arī kompensācijas izmaksas kārtību. Termina “muitas maksājumi” definīcija noteikta Muitas likuma 1. panta 4. punktā, proti, muitas maksājumi ir Eiropas Parlamenta un Padomes 2013. gada 9. oktobra Regulas (ES) Nr. 952/2013, ar ko izveido Savienības Muitas kodeksu 5. panta 20. punktā noteiktais ievedmuitas nodoklis un 21. punktā noteiktais izvedmuitas nodoklis un ar tiem saistītie maksājumi, kā arī pievienotās vērtības nodoklis un akcīzes nodoklis, kurus piemēro, preces ievedot Latvijas Republikas muitas teritorijā.Atbilstoši Ministru kabineta noteikumu projektā noteiktajam, skola vienu reizi gadā līdz 1.martam vai tad, ja samaksāto muitas maksājumu un dabas resursu nodokļa summa, kas samaksāta par precēm, kas ievestas skolas lietošanai, kalendārā gada ietvaros sasniegusi vai pārsniegusi 5 000 *euro,* Izglītības un zinātnes ministrijā iesniedz iesniegumu par muitas maksājumu un dabas resursu nodokļu kompensāciju, iekļaujot tajā informāciju par kopējo veikto muitas maksājumu summu un periodu, kura ietvaros tika veikti muitas maksājumi, kā arī skolas konta numuru, uz kuru veikt muitas maksājumu un dabas resursu nodokļa kompensāciju, informāciju par skolas kontaktpersonu, un citu informāciju, kuru skola uzskata par būtisku. Iesniegumam skola pievieno dokumentus, kas apliecina iesniegumā norādīto informāciju par kopējo veikto muitas maksājumu un dabas resursu nodokļa summu un periodu, kura ietvaros tika veikti muitas maksājumi un dabas resursu nodokļa maksājums, un atbilstību līguma 3. panta 2. punktam. Vienlaikus iesniegumā skola apliecina, ka ievestās preces tiks izmantotas skolas darbības un mācību procesa nodrošināšanai.Gadījumā, ja nepietiek informācijas, lai izvērtētu skolas iesniegumā un apliecinošajos dokumentos norādītās informācijas atbilstību Līguma 3. panta 2. punktam, Izglītības un zinātnes ministrija pieprasa skolai sniegt papildu informāciju. Savukārt, skolai 20 darbdienu laikā pēc pieprasījuma saņemšanas ir pienākums iesniegt Izglītības un zinātnes ministrijā nepieciešamo papildu informāciju.Pamatojoties uz skolas iesniegumu, Izglītības un zinātnes ministrija trīs mēnešu laikā pēc skolas iesnieguma saņemšanas un izvērtēšanas iesniedz Ministru kabinetā Ministru kabineta rīkojuma projektu par finanšu līdzekļu piešķiršanu kompensācijas izmaksai no valsts budžeta programmas 02.00.00 “Līdzekļi neparedzētiem gadījumiem”. Ja skola nav iesniegusi papildu informāciju vai, izvērtējot iesniegto papildu informāciju, Izglītības un zinātnes ministrija objektīvi konstatē, ka ievestās preces neatbilst līguma 3. panta 2. punktā noteiktajam, Izglītības un zinātnes ministrija pieņem lēmumu par kompensācijas atteikumu.Pēc Ministru kabineta rīkojuma par finanšu līdzekļu piešķiršanu kompensācijas izmaksai no valsts budžeta programmas 02.00.00 “Līdzekļi neparedzētiem gadījumiem” pieņemšanas, Izglītības un zinātnes ministrija 20 darbdienu laikā uz skolas norādīto kontu pārskaita skolai kompensāciju.Saskaņā ar 2018. gada 15. maijā Ministru kabineta sēdes protokollēmuma (prot. Nr. 24, 33. §) 4. punktu skolai tiek kompensēti samaksātie muitas maksājumi un dabas resursu nodoklis par precēm, kas ievestas skolas lietošanai, par laika posmu no 2016. gada 1. janvāra. Pēc šo noteikumu spēkā stāšanās skola divu mēnešu laikā iesniedz Izglītības un zinātnes ministrijā iesniegumu par kompensāciju. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija un Finanšu ministrija. |
| 4. | Cita informācija | Latvijas Starptautiskajā skolā 2020./2021. mācību gadā mācās 407 skolēni, kuru vecāki ir nodarbināti Latvijā esošajās ārvalstu vēstniecībās un diplomātiskajās pārstāvniecībās, Eiropas Elektronisko sakaru regulatoru iestādes atbalsta aģentūras birojā Rīgā (BEREC), ārvalstu uzņēmumos un to pārstāvniecībās Latvijā, kā arī citu Latvijā dzīvojošu Latvijas valstspiederīgo vai ārvalstnieku bērni, tādējādi Latvijas Starptautiskās skolas sniegtie izglītības pakalpojumi ir vērsti uz Latvijas teritoriju. Turklāt tā mērķtiecīgi nepiesaista mācībām ārvalstīs dzīvojošus izglītojamos. Nav pamata arī uzskatīt, ka Latvijas Starptautiskās skolas vispārējās izglītības piedāvājums būtu par primāro iemeslu kādam no ārvalstu uzņēmumiem par atrašanās vietu izvēlēties Latviju iepretim citai ES dalībvalstij. Arī kaimiņvalstīs – Igaunijā un Lietuvā – ir vairākas vispārējās izglītības iestādes, kuras īsteno kādu no starptautiskajām izglītības programmām svešvalodās, tai skaitā angļu valodā, kas paver izglītības iespējas šajās valstīs dzīvojošiem starptautisko institūciju, diplomātiskā un konsulārā dienesta, ārvalstu uzņēmēju un citu interesentu bērnu izglītībai angļu valodā. Piemēram, Lietuvā ir Viļņas Amerikas starptautiskā skola *(The American International School of Vilnius)*, ko līdzīgi kā Latvijas skola, arī Viļņā esošās skolas izglītības programmas ir akreditējusi, tai skaitā Starptautiskā skolu padome *(Council of International Schools)*, kā arī citas izglītības iestādes – Viļņas Starptautiskā skola *(Vilnius International School)*, Viļņas Britu skola *(Vilnius British School)* un citas. Savukārt, arī Igaunijā līdzīgi kā Latvijā un Lietuvā ir Igaunija*s* Starptautiskā skola *(International School of Estonia),* kā arī citas, piemēram, Tallinas Starptautiskā skola *(Tallinn International School)*, Tallinas Eiropas skola *(Tallinn European School)*, Tartu Starptautiskā skola *(Tartu International School)* u.c.Tādējādi saskaņā ar EK paziņojuma 196. un 197. punktu skolas izglītības pakalpojumi tiek piedāvāti ierobežotā teritorijā, tai ir vietēja ietekme un tā neietekmē tirdzniecību starp ES dalībvalstīm.2019./2020. mācību gadā Latvijā vispārējās izglītības iestādēs (dienas programmās) kopā mācījās 206 136 izglītojamie, tādējādi skolā mācījās aptuveni 0,2% no izglītojamajiem. Saskaņā ar Starptautiskā bakalaureāta organizācijas (turpmāk – SBO) tīmekļa vietnē pieejamo informāciju[[1]](#footnote-1), kāda no SBO programmām Lietuvā tiek īstenota 10 izglītības iestādēs, bet Igaunijā – sešās.Ir secināms, ka konkrētajā situācijā viennozīmīgi izpildās Komercdarbības atbalsta kontroles likuma (turpmāk – KAKL) 5. panta 1. punktā noteiktā komercdarbības atbalsta pazīme – nosacījums par publisko resursu piešķiršanu (muitas maksājumu un dabas resursu nodokļa kompensācija), kā arī izpildās KAKL 5. panta 3. punktā noteiktā komercdarbības atbalsta pazīme – pasākums ir vērtējams kā selektīvs, jo tas skar tikai vienu subjektu. Izpildās arī KAKL 5. panta 2. punktā noteiktā ekonomiskās priekšrocības pazīme, jo skola saņems veikto muitas maksājumu un dabas resursu nodokļa kompensāciju, kas tādējādi samazinās skolas kopējās izmaksas. Neizpildās KAKL 5. panta 4. punktā minētā pazīme, t.i., finansiāla palīdzība (muitas maksājumu un dabas resursu nodokļu kompensācija skolai) neietekmēs tirdzniecību un neizkropļos konkurenci ES iekšējā tirgū. Ņemot vērā to, ka izpildās trīs no četrām KAKL 5. pantā minētajām pazīmēm, atbalsts skolai nekvalificējas kā komercdarbības atbalsts. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Privātā izglītības iestāde “Latvijas Starptautiskā skola”, tās administrācija, pedagogi, izglītojamie un viņu vecāki, Izglītības un zinātnes ministrija, Finanšu ministrija, Valsts ieņēmumu dienests. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs palielināsies Izglītības un zinātnes ministrijai, Finanšu ministrijai, Valsts ieņēmumu dienestam un skolai, bet tas tiks nodrošināts esošo resursu ietvaros.  |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 11 846 | 0 | 0 | 0 | 0 | 0 |
| 2.1. valsts pamatbudžets | 0 | 11 846 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -11 846 | 0 | 0 | 0 | 0 | 0 |
| 3.1. valsts pamatbudžets | 0 | -11 846 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | +11 846 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav attiecināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. |
| 8. Cita informācija | Saskaņā ar Valsts ieņēmumu dienesta sniegto informāciju skola laika periodā no 2016. gada 1. janvāra līdz 2020. gada 31. decembrim ir veikusi muitas maksājumu samaksu 11 845,19 *euro* apmērā.Atbilstoši Ministru kabineta noteikumu projektā noteiktajam saistītie ar muitas maksājumu un dabas resursu nodokļu kompensāciju izdevumi tiks segti no valsts budžeta resora “74. Gadskārtējā valsts budžeta izpildes procesā pārdalāmais finansējums” programmas 02.00.00 “Līdzekļi neparedzētiem gadījumiem”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta rīkojuma projekts par finanšu līdzekļu piešķiršanu kompensācijas izmaksai no valsts budžeta programmas 02.00.00 “Līdzekļi neparedzētiem gadījumiem”.Šis Ministru kabineta rīkojuma projekts tiks izstrādāts, pamatojoties uz skolas iesniegumu par muitas maksājumu un dabas resursu nodokļu kompensāciju. |
| 2. | Atbildīgā institūcija | Izglītības un zinātnes ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav attiecināms. |
| 2. | Citas starptautiskās saistības | Tiks nodrošināta Latvijas Republikas saistību izpilde, kas paredzētas Latvijas Republikas valdības un Amerikas Savienoto Valstu valdības līgumā par privātās izglītības iestādes “Latvijas Starptautiskā skola” darbības nodrošināšanu. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Nav attiecināms. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Nav attiecināms. | Nav attiecināms. | Nav attiecināms. |
| Iekļauj informāciju atbilstoši instrukcijas 56.1. apakšpunktam | Nav attiecināms. | Nav attiecināms. | Nav attiecināms. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav attiecināms. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 2003. gada 12. martā parakstītais Latvijas Republikas valdības un Amerikas Savienoto Valstu valdības līgums par privātās izglītības iestādes “Latvijas Starptautiskā skola” darbības nodrošināšanu, kurš pieņemts un apstiprināts saskaņā ar 2006. gada 15. jūnija likumu “Par Latvijas Republikas valdības un Amerikas Savienoto Valstu valdības līgumu par privātās izglītības iestādes “Latvijas Starptautiskā skola” darbības nodrošināšanu”.  |
| A | B | C |
| Tiks veikta muitas maksājumu un dabas resursu nodokļa kompensācija par skolas vajadzībām ieviestajām precēm. | Tiks izstrādāts Ministru kabineta rīkojuma projekts par finanšu līdzekļu piešķiršanu kompensācijas izmaksai no valsts budžeta programmas 02.00.00 “Līdzekļi neparedzētiem gadījumiem”. | Latvijas puses saistības tiks izpildītas pilnībā. Par saistību izpildi ir atbildīga Izglītības un zinātnes ministrija. |
| Nav attiecināms. | Nav attiecināms. | Nav attiecināms. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministru kabineta noteikumu projekts netiek publicēts pirms izsludināšanas Valsts sekretāru sanāksmē, jo tas izriet no Latvijas starptautiskajām saistībām un ir saistīts ar vienas izglītības iestādes darbību.Iespēja sniegt komentārus par Ministru kabineta noteikumu projektu būs pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās Izglītības un zinātnes ministrija un Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiek izveidotas. Esošās institūcijas netiks likvidētas vai reorganizētas. Ministru kabineta noteikumu projekta izpilde tiks nodrošināta esošo pārvaldes funkciju ietvaros. |
| 3. | Cita informācija | Nav. |

Izglītības un zinātnes ministre A. Muižniece

 Vizē:

 Valsts sekretārs J. Volberts

19.06.2021. 08:46

2238

A.Vahere-Abražune, 67947828

anita.vahere-abrazune@izm.gov.lv

A.Babiča, 67047703

alona.babica@izm.gov.lv

1. https://www.ibo.org/about-the-ib/the-ib-by-country/ [↑](#footnote-ref-1)